Donald Trump, pranë arritjes së premtimit për shkurtimin e taksave
Presidenti Donald Trump po i shtyn republikanët e Kongresit të miratojnë një paketë shkurtimesh të taksave në javët e ardhshme.
Donald Trump është pranë arritjes së një premtimi të rëndësishëm të fushatës - shkurtimit të taksave që ai thotë se do të nxisë ekonominë dhe do të krijojë vende pune. u shpreh presidenti. Pas një sprapsjeje në kujdesin shëndetësor dhe pak përparim në ndërtimin e një muri me Meksikën, presidenti Trump është i etur për një fitore për të ngritur nivelin historikisht të ulët të mbështetjes ndaj tij. Por pranimi së fundmi i fajësisë nga ish këshilltari i sigurisë kombëtare Michael Flynn, është një kujtesë se hetimi për Rusinë mbetet një shpërqëndrim i madh për administratën. tha presidenti. Shumica e sondazheve tregojnë se vlerësimi për punën e presidentit Trump është nën nivelin 40 përqind, por mbështetja e tij mes republikanëve mbetet e lartë, thotë analisti Robert Jones. Mbështetësit e zotit Trump janë të shqetësuar se disa faktorë ekonomikë dhe socialë po dalin jashtë kontrollit, thotë Henry Olsen. Kohët e fundit demokratët fituan zgjedhjet në Virxhinia dhe Nju Xhersi kryesisht për shkak të një pjesëmarrjeje të gjerë të votuesve anti-Trump. Por edhe analistë liberalë si Joy Reid besojnë se baza e zotit Trump mbetet besnike ndaj tij. Por niveli i ulët i mbështetjes për zotin Trump mund të jetë problem për republikanët në zgjedhjet e mes-mandatit vitin e ardhshëm, thotë John Fortier. Republikanët në Kongres besojnë se mënyra më e mirë për të mbrojtur veten në zgjedhjet e vitit të ardhshëm është të mbështesin programin e presidentit.